A NETFLIX SOROZATA
Az élet egy utazás.
- Hogy működik? Ez a kuplung? - Aha.
Tele van sok váratlan…
Szuper!
…bukkanóval.
Hol kisebbel, hol nagyobbal.
A történéseket nem tudjuk irányítani,
de azt igen, hogyan birkózunk meg velük.
A forró helyzetekben mutatkozik meg az igazi énünk.
Megnézzük közelebbről, de nem túl közelről
az égés folyamatának látható hatásait.
Olyan állatok érkeztek, akiknek leégett a kezük.
Legrosszabb esetben ez a pusztító erő elsöprő és halálos lehet.
Itt állt a házunk.
De megfelelően kezelve
ez az emberiség egyik legnagyobb felfedezése.
A tűzzel kapcsolatos utunk Ausztrália déli partjáról indul,
ahonnan rövid hajóúttal érjük el úti célunkat.
A 4400 négyzetkilométeres szárazföldet Kenguru-szigetnek hívják.
2019 decemberében
az év legmelegebb, legszárazabb napján a viharok
a sziget történetének legnagyobb bozóttüzét idézték elő,
és a Kenguru-sziget 46%-a megsemmisült.
Az Anyatermészetnek nincs lelkiismerete,
és a sziget sokszínű vadállományát
megtizedelte a füst és a láng.
Sam és Dana Mitchell
a Kenguru-szigeti vadaspark tulajdonosai és üzemeltetői.
Alkalmazottaikkal és a helyi lakosokkal hőssé váltak a tűzzel szemben,
amikor megkezdték az elmenekült vagy megsérült állatok megmentését.
Két hónapja kezdődött a tűz.
Azóta közel 600 állat fordult meg nálunk,
Ennek a 95%-át koalák tették ki.
Sam elvitt minket a mentőautójukkal,
hogy megértsük, a tűz milyen mértékű károkat okozott a földeken.
Látható, hogy minden leégett.
- Ezek új növények? - Igen.
Az őshonos növényeken kívül semmi sem élte túl,
de az ausztrál cserjéknek ez nem újdonság.
Igen, így lettek kitalálva.
Valóban hatalmas volt a tűz.
Azta!
Minden leégett. Ott van egy kis folt, ami nem.
Jézusom!
Nehéz elmagyarázni, milyen sebességgel haladt.
Látjátok a leégett területeket.
Nyugat felé, 100 kilométerrel arrébb is leégett minden egy éjszaka alatt.
Gondolhatjátok, akkor milyen gyorsan haladt.
Nehezen vettük észre a füstben a közeledő hamut.
Még szemüvegben is égette a szemünket.
Egy tél telt el a tűz óta,
így a legelő zöldbe borult,
de minden egyes fűszál fekete volt.
Mindent hamu borított.
A földön nem lehetett látni a vörös talajt.
Már majdnem olyan, mintha véglegesen kipusztult volna minden.
Igen.
Kijöttünk megnézni a tetemeket.
Egyetlen bogarat sem találtunk alattuk.
Minden elpusztult. Minden megsínylette az tüzet.
Évekbe telik, mire visszaköltöznek az állatok.
Még egy év elteltével is rengeteg a munka.
Pusztítás ment végbe minden irányba, ameddig a szem ellát.
Miután megmentették az állatokat,
a központba szállították őket rehabilitációra.
Még egy évvel később is kicsivel több, mint 20 koalánk van,
akiket az erdőtűzből mentettünk ki.
- Több mint 600 volt, ugye? 650. - Igen, több mint 650.
Tényleg?
Nem sokkal később 250-et szabadon engedtünk,
de sajnos a többiek nem élték túl.
Tehát a 600-ból csak 250…
Igen.
Nem mentőközpontot építettünk anno, hanem turisztikai célpontot.
Évente néhány koalát és kengurut mentettünk és rehabilitáltunk.
A tűz kezdetekor ez a szám 600-ra nőtt
két hónap alatt.
Itt hatalmas populáció élt.
A becslések szerint 50-60 ezer koaláról van szó.
Öt és tízezer közötti koala maradt életben,
tehát a populáció 80%-ka kipusztult.
- Úristen! - A kenguruk és a hüllők…
A fajok közül azért találtunk sokkal több koalát,
mert ők nem tudnak elmenekülni.
A varánuszok és a kígyók el tudtak bújni a föld alá.
A madarak elrepültek, a kenguruk pedig elugráltak.
A koalák a magas fák tetején élnek,
és ha látják, hogy jön a tűz, nem tudnak lejönni, és nem elég gyorsak.
Talán az első hetek voltak a legnehezebbek,
mert olyan állatok érkeztek, akiknek leégett az ujjuk vagy a kezük.
Jézusom!
Két héttel a tűz után találtunk olyan kengurut,
aminek csonk volt a lába helyén,
de még etette a kölykeit.
Nagyszerű dolgot vittetek véghez.
- Igen. - Sok munka volt vele.
Hoztunk nektek valakit. Ő Mickey.
Mickey az egyik állatkerti gondozó.
- Pearlt hozza a vállán. - Istenem!
Pearlt a tűzvész elől mentettük meg.
Nagyon bújós.
Pearl valószínűleg azon túlélők egyike… Nyugodtan simogassátok meg!
Oké!
Ő az egyik olyan súlyosan megégett koalakölyök, aki túlélte.
Igen, látom.
Mind a négy mancsa és a fülei között is megégett.
Mickey rengeteget segített a tűzben
kis kengurukat keresni és cumisüvegből etetni őket.
Pearl az egyik különleges kicsi lányunk.
Ki ez az ügyes koalamaci? Hát te!
Ez az!
Beviszem Pearlt, mert a koalák nem nagyon szeretik a napot.
Tényleg? A hűvös időt kedvelik?
Bemegyünk, ahol összeismerkedhettek Pearllel.
- Szia, drágám! - Mit szóltok?
- Nagyon szép. - Igen.
Bemegyünk oda, ahol nincs ilyen meleg.
Nagyjából öt kilós, igaz?
- Nagyjából öt. - Alig öt.
- A hímek 15 kilósak is lehetnek? - Van egy nagy fiúnk, majd megmutatom.
Csak 11 éves, de jó nagy darab.
Hű!
Nézzetek a lábatok elé, mert kis kenguruk ugrálnak idebent!
- Nagydarab, mint te. - Kösz szépen!
Erre a pillanatra vártunk.
Ausztráliában vagyunk a Kenguru-szigeten, és kengurukat fogunk látni.
Idebent történik a rehabilitáció.
- Jézusom! - Hűha!
- Nem tudtam, hogy feküdni is szoktatok. - Odamehetek?
Persze. Sam hozott nekik tejet.
- Még sosem láttalak titeket fekve. - Szia!
Szia, haver!
Ez a kislány tegnap érkezett.
Szia, édesem!
Nincs jó állapotban.
Ő mögöttünk pedig a kis Grace.
Szia, kicsim!
Gyönyörű kislány. Elég vakmerő.
Nyugodtan rázd fel!
Ez a mögötted lévő kisebb kengurué.
- Ez pedig a nagyobbé. - Tessék!
Egy kicsit…
Szia, kicsi!
Néha elterelődik a figyelmük.
Látja, hogy más fogja az üveget.
Elhúztam az orra előtt a mézesmadzagot. Gyere!
Egy baleset következtében kerültek hozzánk.
Az anyukáikat sajnos elütötték,
de szerencsére az erszény megvédte őket az ütközéstől.
Milyen jól egyensúlyozol! Farokkal könnyű.
Hallom, ahogy emészt.
- Ahogy iszik? - A gyomrát.
Megjegyezendő, hogy a kis koalákat és a kis kengurukat kölyköknek hívják.
Az összes erszényes állat kicsinyét kölyöknek hívják.
Most aludni mennek a lányok.
Ha megfogjátok a zsákot, bele fognak bújni.
Jerry már fekszik.
Nyissátok ki a száját, és bele fognak bújni aludni,
aztán felakasztjuk őket ide hátra.
Belebújsz?
Gyere!
Inkább nem.
Azt fogja gondolni, hogy ez…
- Ez az! - …az erszény?
Ez egy mesterséges zsák, ami az anyjuk erszényét imitálja.
Rázd meg egy kicsit!
Nézzétek, mim van! Ő is be akar menni.
- Ő már készen áll. - Be akarsz jönni?
Úgy tűnik, hogy nem.
Visszautasította.
- Vadállatok. - Igen.
Micsoda út!
Darin valóban kengurukkal suttogó.
Futótüzek mindig lesznek. Nem a kiszámíthatatlan eseményekre,
hanem az elkerülhetetlenekre kell felkészülni. A klímaváltozás miatt
egyre nagyobb és gyorsabban terjedő tüzek alakulnak ki nyaranta.
Sam, Dana és mások jobb infrastruktúra kiépítését szorgalmazzák a jövőre nézve.
Többségében koalákat és kengurukat mentettek meg itt.
Mivel aranyosak, az emberek motiváltabbak a megmentésükben,
azonban az adományokból minden olyan élőlényt megmentenek,
amelyekre fel vannak készülve.
- Ebbe a kategóriába tartozik ő is. - Yordi.
Szia! Zac vagyok.
- Szia! Darin vagyok. - Örvendek, Darin.
- De menő! - Körülbelül hároméves, tehát még kicsi.
Azta!
Mennyi hüllőt fogadtok be?
Ausztráliában mindig is használták a tüzet.
Az őslakosok tűzzel tartották rendben a földeket.
Néhány növény tűzálló. A tűz nélkül nem hoznának virágot.
Tehát ezek az állatok a tűz mellett nőttek fel.
Például a barna kánya előnyére fordítja a tüzet.
Ha meglátja a tüzet, szélsebesen elindul felé,
mert tudja, hogy talál gyíkot és kígyókat.
Nem kell vadásznia, a tűz szépen meggrillezi őket.
- Hűha! - Odanézzenek!
Azta!
Jöhet egy közeli? Nézd!
Látod a tükörképed?
A héten még senkit sem harapott meg.
- Jól van. Hűha! - Ez szuper volt.
- Szép munka! - Köszi! Szuper volt.
- Köszönöm! - Ügyes.
Bármennyire is szívbemarkoló szemtanúja lenni a tűz következményének,
felemelő látni, hogy a közösség összefogott,
hogy megmentse a Kenguru-sziget élővilágát.
Tudod, mi a különbség a hím és a nőstény kenguru között?
A nőstényeknek van erszényük.
Hű! Nem vagyok szakértő, de szerintem ő egy hím kenguru.
Fekete nyárnak nevezik
a 2019 és 2020 közötti ausztrál bozóttűzszezont.
Több száz tűz tarolt le 18 millió hektárnyi földterületet.
Ez az ország erdőinek 20%-át jelenti, és több ezer épület is érintett volt.
Ez volt az ország eddigi legpusztítóbb erdőtűzszezonja,
amely becslések szerint 103 milliárd dolláros kárt okozott.
Ennek a családnak odaveszett a háza, a farmja és az állatállománya.
Mindenük porig égett.
De az elszenvedett veszteség ellenére Tom és Stephanie Wurst
a remény üzenetét közvetítik, miközben lassan újjáépítik életüket,
és három gyermeküknek szebb jövőt teremtenek.
Szia, Steph! Örvendek.
Itt állt a házunk.
Pont itt.
Az ötvenes években épült, tehát körülbelül 70 éves volt.
Éppen akkor fejeztük be a felújítását.
- Jaj, ne! - Pont akkor?
Igen.
Végre olyan lett, amilyennek elképzeltük.
A tűz január 3-án ért el minket,
de egyáltalán nem számítottunk rá, hogy idáig terjed.
Azt hiszem, nekem ez volt a negyedik evakuálásom,
ezért nem pakoltam össze elegendő cuccot.
- Különös, nem? - De.
Mi az, ami létfontosságú? A gyerekeid és néhány tárgy.
Így van.
Végső soron, amíg az emberek biztonságban vannak…
Igen.
Csak az a fontos.
Nem tudom, tudjátok-e,
de osztozom a nyomorúságotokban és a kihívásaitokban.
Az első évadunk végén mindenemet elveszítettem.
- Nehéz megbirkózni vele. - Kezdetben teljesen lesokkolt,
hogy egyetlen épület vagy gép sem maradt a birtokon.
Még egy kalapács sem maradt.
Számomra az állatállomány volt a legfájóbb.
Sok állatot vesztettünk el.
Azt hiszem, összesen 60 ezer haszonállat égett el.
- Hatvanezer? Úristen! - Jézusom!
Szerintem ennél sokkal több,
de láttuk a szenvedő állatállományt,
és mindemellett még rajtuk is igyekeztünk segíteni…
A közösség nagyon segítőkész volt.
Elképesztő, hogy mennyi segítséget kaptunk már az első pár napban is.
Alázatot éreztünk.
Nem tudom, hogyan tudnánk visszatörleszteni ezt a világnak.
A világ minden tájáról segítettek nekünk az emberek.
Úgy éreztem, baráti ölelésbe zár az egész közösség.
A közösség rengeteg segítséget nyújtott Toméknak lábra állásuk során.
Stephanie felszólalt azon gazdák mellett, akik hasonló veszteségeket szenvedtek.
Stephanie még a szenátusi bizottság előtt is kiállt
az őslakosok égetési technikái, valamint a vadvilág védelme mellett.
Egy logisztikai rémálom volt, mert mindenki elveszítette a gépeit,
ezért nem igazán volt eszközünk, hogy rendbe tegyük a farmot.
Mi történt a marhákkal? Sikerült megmenteni őket?
Nagyjából az állatállomány felét vesztettük el.
Egyesek szerencsére találtak menedéket, és életben maradtak.
De utána nagyon nehéz volt bánni velük,
mert leégett a kerítés is, ezért szanaszét voltak az állatok.
És a legnagyobb gond a takarmány hiánya volt.
Nem volt se legelő, se széna. Leégett a termésünk, a szénabálák, minden.
Nem tudtuk etetni a megmaradt állatokat.
Szerinted erősebb lett a kötelék kettőtök és a család között?
Igen, viszont voltak hullámvölgyek.
Ugye, Jack?
Azt elhiszem.
- De nem csak hullámvölgyek volt. - Nem volt könnyű.
Voltak nagyon nehéz időszakok.
De voltak nagyon jó időszakok is.
Igen, voltak nagyon jók is.
Most jöhet egy kis szórakozás!
Tomék fia, Jack megtanítja, hogyan kell vezetni ezt a nagy, pirost traktort.
Hű! Ez az!
Tuti béna leszek.
Így gyerekjátéknak tűnik.
Csak két hely van odafent, ezért Darinnek ezt ki kell hagynia.
De a krosszmotor is tökéletes választás.
Mutasd meg Zacnek, hogy működik!
Oké. Hű, jó sok itt a kar!
Sok sikert, Zac!
- Hogy működik? Ez a kuplung? - Aha.
De inkább… Azt előre kell nyomni.
- Úgy. - Oké. Most előre fogunk menni?
Válts!
- Váltsak? - Ne túl gyorsan!
- Váltsak? - Igen, de lassan!
Szuper!
Lássuk, milyen gyors!
Most négyesben van.
Sziasztok!
Kapaszkodj!
Megvan. Jól van. Kösz, sensei!
Tolass!
Szerintem átmentünk valamin.
Sziasztok!
Megjött a széna!
Éhesnek tűnnek.
Érdekes tény, hogy egy átlagos tehén naponta közel 11 kiló szénát eszik meg.
Gondoltam, ezt bedobom.
Nem semmi nap!
Ízlik nekik.
Leállítsuk, amíg esznek?
Aha.
Így ni.
Ez hihetetlen módon elégedetté tett,
és nem a traktor vezetéséről beszélek.
Bár az is elég menő volt.
Te Maverick vagy, én pedig Goose. Ezt a filmet még nem láttad,
de imádni fogod. Top Gun a címe.
Egy éve ez a család mindenét elveszítette,
de csak holmikat, és számíthattak egymásra.
Most újra talpra állnak
több szarvasmarhával, akiket van mivel etetni.
Újra azt csinálják közösen, amit szeretnek.
Elég volt a filmekből.
- Meg sem sérültél. - Irány a farm! Köszönjük!
- Szia! - Nagyon aranyosak vagytok.
Kösz, hogy eljöttetek! Örültünk, hogy itt voltatok.
Köszönjük a meghívást!
Gratulálok, srácok!
A modern társadalom sokat tanulhat
a régi hagyományokból és módszerekből.
Az ausztráliai tűzvész pusztítása miatt fontos,
hogy odafigyeljünk ezekre a véleményekre.
Ma utánajárunk az esti és a kulturális égetés technikájának
a Gerringongi Erdőőrökkel.
Ez a technika több ezer éves múltra tekint vissza, és az őslakosok találták ki
az esetleges tűz okozta károk kezelésére.
Kaliforniaiként ismerem az ellenőrzött égetést,
ami nagyon hasonló.
Érdekes lesz látni, hogyan csinálták az őslakosok.
- Ideges szokott lenni az égetések előtt? - Néha igen.
Attól függ, mekkora területet égetünk le.
Ilyen közel még nem álltam a tűzgyújtáshoz.
Egyszer megpróbáltam benzinnel begyújtani egy tábortüzet,
de felrobbant az egész.
- Elért hozzám is. - Igen.
Leégett a szemöldököm és a szempillám. Viccesen néztem ki a sulis képeken.
Nem, nem mutatjuk meg azt a képet.
Látszólag az erdőtüzek évről-évre veszélyesebbek. De miért?
- Nahát! Te mit keresel itt? - Mindig is itt voltam.
Az idők hajnala óta villámok érik a földet,
amik tűzre lobbantják a bozótokat.
A mostani tüzeket nem a globális felmelegedés okozza?
Egyetlen tűzvészt sem okozott közvetlenül a klímaváltozás,
de egyre gyakoribbak és kiterjedtebbek lesznek
a magasabb hőmérséklet miatt.
Mi a különbség?
A légkör szén-dioxid-szintjének növekedése miatt
a Föld átlaghőmérséklete emelkedik.
A megnövekedett hőmérséklet hosszabb tűzszezont eredményez,
ami nálunk a nyár.
Az időszakos hőség kiszárítja a talajt és a növényzetet,
így kitettebbek lesznek a kártevőknek.
Ez a kiszáradt és elhalt növényzet hihetetlenül gyúlékony.
Általában villámok okozzák az erdőtüzeket,
de a hőmérséklet emelkedése fokonként 10%-kal több vihart eredményez.
De a természet miért okoz erdőtüzeket?
Így őrzi meg az erdő egészségét.
A tüzek kitisztítják az aljnövényzetet és az erdőtalajt,
ami által egészségesebbek lesznek. Látod?
Több esély van arra, hogy meggyulladjon a növényzet,
és a nyár is meghosszabbodott.
Tehát ez az oka, hogy évről-évre egyre pusztítóbbak az erdőtüzek világszerte.
De ne feledd, hogy az USA-ban az erdőtüzek 80-90%-át
emberi tevékenység okozza,
például gondatlan táborozók, áramvezetékek vagy gyújtogatók.
Apropó: most, hogy az erdő ismét egészséges, nyugodtan elolthatsz!
Jó ötlet.
Pá!
Az őslakosok égetési technikája, amely az erdő rendben tartására irányul,
több tízezer évre nyúlik vissza.
A koncepció elég egyszerű:
az aljnövényzet rendszeres, kis területen történő égetése
csökkenti az erdő természetes gyúlékonyságát.
A talaj termékenyebbé válik,
és nagyobb fák képesek lesznek túlélni, ha és amikor újra égni kezd az erdő.
Igen. Csapó!
Megérkeztünk.
Az őslakosok úgy vélik, hogy az égetés
spirituális kapcsolatban áll a földdel, és ez így van rendjén.
A hatalmas erővel bíró tüzet használva védik otthonaikat.
Ettől az eredeti telepesek ódzkodtak, végül rácsodálkoztak,
mert őrültségnek tűnik, de mégis működik.
Mutatni akarok valamit a stábnak.
Nehogy belelépjetek! Nekem a héten sikerült.
Ott!
Ez egy zöld hangyaboly.
Istentelenül nagyot harapnak.
Hű! Zöld hangyák.
Sosem hallottam még róluk.
Gondolom, rosszabbak, mint a vöröshangyák.
Klassz.
Ideje tüzet gyújtani.
Ők kiképzett erdőőrök megfelelő engedélyekkel és felszereléssel.
Senki ne próbálja ki ezt szakember nélkül!
Először megtisztítják az egészséges törzseket,
hogy minimalizálják az esetleges tűzkárt.
- Gyerünk! - Induljunk!
A tűzgyújtás folyamata ceremoniális.
Clarence a lehető leghagyományosabb módon gyújtja meg az első tüzet,
öngyújtó és gyufa nélkül.
Ezt a tüzet két fadarab összedörzsölésével gyújtjuk.
Nyugodtan próbáld ki, ha szeretnéd!
- Így? - Született tehetség vagy
Már füstöl.
Igen.
Próbáld egy pontban tartani!
Oké.
Több tízezer évig így gyújtottak tüzet az emberek,
és az égetések miatt áll például ez a fa is.
Jó. Most óvatosan megfújom.
Most!
Itt vannak ezek a **** hangyák!
Mindenhol ott vannak!
Üdv Észak-Queenslandben!
Ez az!
Ez őrület! Pontosan ezt nem szabadna csinálni,
ha lángra kap valami az erdőben.
- Hű! - Jól van.
Emlékeztetem magam arra, hogy ez a hagyomány több ezer éves.
Miután lángra kapott, gyufákat használnak, ami fából van,
így nem távolodnak el a hagyományoktól.
Ma ezt több helyen is meg fogják tenni.
Ez egy teljesen más élményt nyújt a tűzzel kapcsolatban.
Barátként, partnerként kezelik a tüzet,
hogy megelőzzék az irányíthatatlan erdőtüzeket,
ami minden ott élő élőlényt elpusztítana.
A kulturális égetés lassúsága miatt
az állatok gyorsan el tudnak menekülni az égő területről.
Elősegíti a fű növekedését,
ami sokszor foltokban nő a tisztább erdőkben.
A vallabik és más erszényesek le tudják legelni a friss hajtásokat.
Tehát visszaállítják a talajt?
Igen, illetve néhány növényt,
aminek a tűz szükséges a csírázásához.
A modern őslakosok részvétele meglehetősen új a kontrollált égetésben,
de fontos felszólalni mellette a közösség és a technika érdekében.
Olyan területeket is égetünk, amelyekhez 30 éve nem nyúltak hozzá.
Jézusom!
Harminc éve gyűlik a gyúlékony anyag.
Szörnyű futótűz alakulna ki belőle.
- Biztos, hogy kigyulladna. - Gyorsan lángra kapna, igen.
Nagyon érdekes. Ösztönösen azt gondolná az ember, hogy ez árt az erdőnek.
Igen. Ezt meg kell érteniük az embereknek a tűzzel kapcsolatban.
Meg is tudja gyógyítani az országot.
A tűz, mint gyógyító. Ez egy hihetetlen elképzelés.
Ez nagyon sokat jelent nekem,
mert leégett a házam a kaliforniai tűzben,
és úgy érzem, ha ezt megtették volna,
megakadályozhatták volna a nagy tüzet, ami mindent elpusztított.
Ezt egy proaktív dolognak tartom,
amit át kellene vennünk az őslakos emberektől.
Igen.
Nagyon hálás vagyok ezért az élményért.
A tűz körülbelül egy órán át ég, kiirtva az aljnövényzetet,
majd végül magától elalszik.
Ma hét hektárnyi területet tisztítottak meg.
Az ilyen önkénteseknek köszönhetően
él tovább a hagyomány, amit átadnak a következő generációnak.
Az őslakos szertartás egy holisztikus megközelítés,
ami figyelembe vesz mindent a környezetben:
hogy mely fák fognak elégni,
hogy melyik aljnövényzet gyúlékony, és a szél irányát.
Ha többet használnánk, az fenntarthatóságot
és vadvédelmet nyújthatna Ausztrália és más országok számára.
Jaj, a hangyák!
Zöld hangyák?
- Vérszomjasak tudnak lenni. - Mikor azt hittem, biztonságban vagyok,
lecsaptak a hangyák.
- Honnan jönnek? - A nyakadon is van.
Tudtuk, hogy ez lesz, igaz?
Menjünk innen!
Finom falat jutott nekik.
Oké. Csapó!
A lángokról és füstről szóló utunk pozitívabb részeként
erre a gyönyörű tengerpartra utazunk,
hogy megismerkedjünk egy séffel, aki szakított a hagyományos konyhával…
Na ne!
…hogy tűzzel főzzön.
Ő Lennox Hastie séf, a híres konyhaművész, aki a Séf asztala: BBQ részben szerepelt.
A világszínvonalú Firedoor nevű éttermében
nem használ se sütőt, se tűzhelyet, se gázt, se villanyt.
A főzés művészetét kedvenc eszközével, a fával tökéletesítette.
Nem bánta, hogy el kell hoznia hozzánk a konyháját
a Csendes-óceán partjára, hogy bemutatót tartson nekünk.
- Szuper! - Szia!
- Zac. Örvendek. - Szevasz, séf!
- Darin. - Üdv a szabadtéri konyhában!
- Hű, nézzétek az eszközöket! - Hihetetlen!
Már pár órája ég a tűz.
Most kezdett el parázslani. A tűzzel mindig előre kell tervezni.
Mindennap azzal kezdődik, hogy a séf meggyújtja a tüzet.
A különböző fafajtákkal különbözőképpen ég a tűz és más a hőmérséklete?
Látni fogjátok a fák közötti különbséget,
akár gyümölcsfáról, akár nagy intenzitással égő fáról van szó.
Az alapját a vörös mézga adja, ami kemény kérgű eukaliptuszfa.
Nagyon tömör. Ez a világ legtömörebb fája.
- Hűha! Fogd meg! Olyan, mint egy tégla. - Igen. Szinte már kövület.
Emiatt nehezebb meggyújtani,
de nagyon magas hőfokon ég nagyon hosszú ideig.
Emiatt eléggé eltér ettől az uszadékfától,
amit a parton találni. Ez nagyon könnyű.
Meg kell tanulni,
hogy az egyes fák milyen hőt adnak,
ezenkívül fontos még a fa ízprofilja, jellegzetessége, illata és aromája.
Mikor kezdett el érdekelni a tűz?
Szerintem mindannyiunknak vannak gyerekkori emlékei arról,
hogy tűzön sütünk és tábortüzet gyújtunk.
A közös ünneplés eszméje húzódik mögötte.
Séfként találtam egy grilléttermet
a Baszk-hegységben, úgy 15-16 évvel ezelőtt.
- Az hol van? - Észak-Spanyolországban.
- Hű! - Igen.
A grillezés a baszk hagyomány része.
Szerte a világon fellelhetők a hagyományos kultúrák.
Ők a bástyák, a hagyományok őrzői,
akik a lehető legjobban ragaszkodnak hozzá, mert ettől lesznek azok, akik.
Ott kezdtél el főzni velük?
Egy évre mentem, de beleszerettem a stílusba,
úgyhogy öt évet maradtam,
és csak figyeltem, tanultam, bővítettem a tudásomat, amennyire csak tudtam.
Leginkább kísérleteztem.
A szabadban főzni ősi élmény.
Mi magunk vagyunk az alapanyagok, szerves részét képezzük a folyamatnak.
Ez egy interaktív tevékenység.
Nagyon tetszik, amit mondtál.
Hogy szerves részei vagyunk a folyamatnak.
- Nagyon klassz. - Ja.
Hoztam gyönyörű garnélarákokat. Meg fogjuk őket grillezni.
Klassz!
Ezek nagyon kicsi garnélarákok, amiket a folyóparton gyűjtöttek.
Leöntöm olajjal. Ma szőlőmagolajat fogunk használni.
Magas hőmérsékleten is semleges az íze. Csak annyit rakunk rá, amennyit igényel.
Nem kell tocsognia az olívaolajban.
Nem tudom, szoktatok-e grillezni,
de sokan mondták már,
hogy szénné égett az étel, miután bekenték olívaolajjal.
- Ezt tanúsíthatom. - Igen.
Hirtelen lángba borul, és jön az ijedelem.
Mivel kigyullad, mindenki bepánikol, hogy mi a **** történik.
Rakok rá némi chilit és fokhagymát, illetve tengeri porcsint.
Minél többet csinálja az ember, annál többet tanul.
Engem közelebb hoz az összetevőkkel, de azért is csinálom, mert mindennap más.
Amint felmelegszik, mehet rá a pipi kagyló.
Gyönyörű. Mi a különbség a pipi kagyló…
- Pipi kagyló? - …és a többi kagyló között?
Az első ausztrál utamon a keleti parton szálltam meg,
ahol pipi kagylókba botlottam.
Én is találtam néhányat véletlen.
Könnyen beszorul a lábujjaink közé.
Tévhit, hogy…
A pipi kagyló lényegében csali lett, holott alapvető élelmiszer.
Az őslakosok kultúráját megnézve azt találjuk, hogy ezt fogyasztották.
Ha megnéznénk a 60 ezer évvel ezelőtti szemétdombokat,
az osztriga mellett pipi héjakat találnák rajtuk.
- Hű! - Csodálatos élelemforrás.
Mehet bele a fokhagyma.
Úristen, el vagyok ájulva! Ez nagyon király.
Minden kezd összeállni: a fa füstjének zamata,
a zöldségek, a garnélarák és a fokhagyma.
- Tökéletesen sózott. - Egyben az egészet?
- Édes és dióízű. - Úristen!
Ezek már kinyíltak.
Kilóg a nyelvük.
Összegyűjtjük a levét,
mert nagyon finom szósz lesz belőle.
Vajat vagy ilyesmit használsz?
Nem, vajat már nem használok főzés közben.
- Egyáltalán nem? - Nem.
A tűzön való főzésnél elfedi a hozzávalók valódi ízét.
- Hű! - Ami sokkal…
Ezeket az ízeket a különböző olívaolajok gyümölcsös aromái jobban kihangsúlyozzák.
Most főzök egyet a vegán barátomnak.
- Mit szólsz egy kis grillezett salátához? - Jöhet!
- Igen? Király. - Aha.
Azt még sosem ettem. Te?
- Megkóstolod, Zac? - Persze!
Tökéletes. Nagyon finom.
Amikor beveszed a szádba, nem érted,
hogy miféle varázslat történt. Ez a tűzzel való főzés művészete.
Készül. Izgulsz?
Fogadok, hogy ez lesz életed legfinomabb salátalevele.
Ausztráliáig utaztam grillezett salátáért.
Nagyon kedves vagy. Amikor kajálós részeket veszünk fel,
senki sem főz Darinnek, ezért mindig csak nézi, ahogy eszünk.
- Pedig… - És csendben vár. Nagyon kedves tőled.
- Mindenkinek főzni kell. - Igen.
- A tűz mellett senki sem marad éhen. - Köszönjük!
Odanézz! Azta!
- Azta! - Menő.
- Azta! - Gyönyörű ez az étel.
Sziasztok!
Tényleg senki sem maradt éhen.
Tökéletes! Nagyon finom.
A séf utolsó fogása egy észak-spanyolországi
Michelin-csillagos étteremben eltöltött első napjaira emlékezteti őt: ez a paella.
Ha esetleg Darin nem lakott volna jól a salátával, ez is vegán étel lesz.
Hastie séf állati hozzávalóktól mentes, hagyományos spanyol étele
tökéletesen alkalmas egy nagy összejövetelre,
főleg egy egész nap forgató stábnak.
Ahogy lemegy a nap, a tűz közelebb hoz bennünket…
fényt és meleget adva a társaságnak.
A tűz okozta pusztítást látván…
jó átélni azt az ősi kényelmet, amit a nyílt láng nyújt.
A természet többi aspektusához hasonlóan ehhez az erőteljes elemhez is
megértéssel, megbecsüléssel és tisztelettel kell fordulni.
KÖSZÖNJÜK A TŰZOLTÓKNAK!
EZT A EPIZÓDOT A VILÁG ÖSSZES ELSŐSEGÉLYNYÚJTÓJÁNAK AJÁNLJUK
A FÖLD KÖRÜL CSAPATA ELISMERI AUSZTRÁLIA FÖLDJEINEK EREDETI BIRTOKOSAIT.
TISZTELETTEL ADÓZUNK A VÉNEK MÚLTJA, JELENE ÉS JÖVŐJE ELŐTT.
A feliratot fordította: Kajner Kata